el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en en it el el el el el el el el pt el el el el el el el el el el el el el el el el el el el el el el en el el en el el el el el el el el en el el el el el el el el el el el el el el el en el en el en en el el el el el el el fr en en en en en fr en en en en en it uk uk el el el el el el el el el el el el el
Η Μαρία Αντωνία Φερδινάνδη (María Antonia Fernanda de Borbón y Farnesio, 17 Νοεμβρίου 1729 - 19 Σεπτεμβρίου 1785) από τον Οίκο των Βουρβόνων-Ισπανίας ήταν πριγκίπισσα (infanta) της Ισπανίας και με τον γάμο της έγινε βασίλισσα της Σαρδηνίας.
Μαρία Αντωνία Φερδινάνδη της Ισπανίας
Βίκτωρ Αμαντέους Γ' της Σαρδηνίας (από 1750)[3]
Κάρολος Εμμανουήλ Δ΄ της Σαρδηνίας
Μαρία Άννα της Σαβοΐας, δούκισσα του Σαμπλαί
Βίκτωρ Εμμανουήλ Α΄ της Σαρδηνίας
Maria Elisabetta Carlotta of Savoy[4]
Giuseppa di Savoia, Principessa di Savoia[4]
Φίλιππος Ε΄ της Ισπανίας και Ελισάβετ Φαρνέζε
Μαριάννα Βικτωρία των Βουρβόνων
Μαρία Θηρεσία Ραφαέλα της Ισπανίας
Φίλιππος Α΄ της Πάρμας
Κάρολος Γ΄ της Ισπανίας
Λουδοβίκος Αντώνιος των Βουρβόνων
Francesc de Borbó i Farnese
Λουδοβίκος Α΄ της Ισπανίας (ετεροθαλής αδελφός από πατέρα), Philip Louis of Spain (ετεροθαλής αδελφός από πατέρα), Φίλιππος Πέτρος Γαβριήλ της Ισπανίας (ετεροθαλής αδελφός από πατέρα) και Φερδινάνδος ΣΤ΄ της Ισπανίας (ετεροθαλής αδελφός από πατέρα)
3 Δούκισσα της Σαβοΐας
4 Βασίλισσα της Σαρδηνίας
Ήταν η τρίτη κόρη (3η από τον 2ο γάμο) του Φιλίππου Ε΄ της Ισπανίας και της 2ης συζύγου του Ελισάβετ Φαρνέζε, κόρης του Οδοάρδου Φαρνέζε, διαδόχου στο δουκάτο της Πάρμας.[5] Έγινε η σύζυγος του Βίκτωρα Αμεδαίου Γ΄ της Σαρδηνίας, τον οποίο παντρεύτηκε το 1750. Ήταν η μητέρα των τελευταίων τριών βασιλιάδων της Σαρδηνίας.
Η Μαρία Αντωνία Φερδινάνδη και η αδερφή της, Μαρία Θηρεσία Ραφαέλα.
Γεννήθηκε στο Αλκαζάρ της Σεβίλλης και ήταν η νεότερη κόρη του Φιλίππου Ε΄ της Ισπανίας. Γεννήθηκε κατά την υπογραφή της Συνθήκης της Σεβίλλης, η οποία τερμάτισε τον Αγγλο-Ισπανικό Πόλεμο.[6] Πέρασε τη νηπιακή ηλικία της στην πόλη της γέννησής της, πριν μετακομίσει στη Μαδρίτη το 1733.[7] Βαφτίστηκε με το όνομα "Μαρία Αντωνία" μαζί με το "Φερδινάνδη" προς τιμήν του αδελφού της Φερδινάνδου (ΣΤ΄) και διαδόχου του θρόνου. Ως κόρη του βασιλιά της Ισπανίας, κατείχε τον τίτλο της πριγκίπισσας (infanta) της Ισπανίας και επίσης τον τίτλο της Βασιλικής Υψηλότητας[8].
Η Μαρία Αντωνία Φερδινάνδη σε νεαρή ηλικία.
Σε ένα σχέδιο διπλού γάμου, εκείνη θα παντρευόταν τον Λουδοβίκο Φερδινάνδο διάδοχο (δελφίνο) της Γαλλίας και ο αδελφός της Φίλιππος θα νυμφευόταν την αδελφή του Δελφίνου Λουίζα Ελισάβετ. Η μητέρα της έδωσε τη συγκατάθεσή της στην τελευταία ένωση, αλλά επέμενε να φτάσει η Μαρία Αντωνία Φερδινάνδη σε πιο ώριμη ηλικία. Το χέρι της ινφάντας ζητήθηκε επίσης από τον Φρειδερίκο Χριστιανό της Σαξονίας[9]. Ο γάμος μεταξύ του ινφάντη Φιλίππου και της Λουίζας Ελισάβετ έγινε το 1739 και τελικά η μεγαλύτερη αδελφή του Μαρία Θηρεσία Ραφαέλα παντρεύτηκε τον δελφίνο το 1745. Ωστόσο, με το θάνατο της μεγαλύτερης αδερφής τους το 1746[10], ο Φερδινάνδος ΣΤ΄ προσπάθησε να παντρέψει τη Μαρία Αντωνία Φερδινάνδη με τον δελφίνο, αλλά η ιδέα απορρίφθηκε από τον Λουδοβίκο ΙΕ΄ ως "αιμομιξία". Αντ' αυτής, ο δελφίνος επέλεξε τη Μαρία Ιωσηφίνα της Σαξονίας.
Τελικά παντρεύτηκε δι' αντιπροσώπου στις 12 Απριλίου 1750 και προσωπικά στις 31 Μαΐου 1750 στο Ουλ του Τορίνο τον Βίκτωρα Αμεδαίο (Γ΄), δούκα της Σαβοΐας, μεγαλύτερο γιο του Κάρολου Εμμανουήλ Γ΄ της Σαρδηνίας και της συζύγου του Πολυξένης της Έσσης. Ως δώρο γάμου, τα διαμερίσματα της νεαρής δούκισσας της Σαβοΐας στο Βασιλικό Παλάτι του Τορίνο αναμορφώθηκαν από τον αρχιτέκτονα Μπενεντέτο Αλφιέρι. Η Μαρία Αντωνία Φερδινάνδη έλαβε μια προίκα ύψους 3.500.000 λιρών, καθώς και ισπανικές περιοχές στο Μιλάνο[11].
Ο γάμος θεωρήθηκε μη δημοφιλής[12], αλλά οι δυο τους παρέμειναν κοντά μέχρι το τέλος τους. Από το γάμο έως την ενθρόνιση του συζύγου της είχε τον τίτλο της δούκισσας της Σαβοΐας.[13] Η Μαρία Αντωνία Φερδινάνδη ήταν πολύ θρησκευόμενη και λέγεται ότι είχε μια ψυχρή, ντροπαλή προσωπικότητα.[14] Ήταν μητέρα δώδεκα παιδιών, τρία εκ των οποίων απεβίωσαν στην παιδική ηλικία. Μόνο δύο από τα παιδιά της είχαν απογόνους. Είναι πρόγονος της Άννας των Βουρβόνων-Πάρμας, συζύγου του βασιλιά της Ρουμανίας, του Όθωνα των Αψβούργων-Λωρραίνης, επικεφαλής του Οίκου του και τού Ερρίκου, μεγάλου δούκα του Λουξεμβούργου.
Κατά το θάνατο του πεθερού της το 1773, ο σύζυγός της τον διαδέχθηκε ως Βίκτωρ Αμεδαίος Γ΄ της Σαρδηνίας. Ήταν η πρώτη βασίλισσα της Σαρδηνίας για παραπάνω από τριάντα χρόνια: από το τέλος της πεθεράς της Ελισάβετ Θηρεσίας της Λωρραίνης το 1741. Ο μεγαλύτερος γιος της, ο Κάρολος Εμμανουήλ τότε πρίγκιπας του Πεδεμοντίου, νυμφεύτηκε τη Μαρία Κλοτίλδη, αδελφή του Λουδοβίκου ΙΣΤ΄ το 1775. Η Μαρία Αντωνία Φερδινάνδη και η Μαρία Κλοτθίλδη είχαν πολύ καλές σχέσεις.[15] Η βασίλισσα Μαρία Αντωνία Φερδινάνδη απεβίωσε τον Σεπτέμβριο του 1785 στο Κάστρο του Μονκαλιέρι[16]. Ο σύζυγός της απεβίωσε έντεκα χρόνια αργότερα.
Πορτραίτο της οικογένειας του δούκα της Σαβοΐας το 1760, από τον Τζουζέπε Ντουπρά.
Παντρεύτηκε το 1750 τον Βίκτωρα Αμεδαίο Γ΄ της Σαρδηνίας και είχε τέκνα:
Κάρολος Εμμανουήλ Δ΄ 1751-1819, βασιλιάς της Σαρδηνίας. Νυμφεύτηκε την Μαρία Κλοτίλδη των Βουρβόνων το 1773. Δεν είχαν παιδιά.
Μαρία Ελισάβετ Καρλόττα 1752-1755.
Μαρία Ιωσηφίνα 1753-1810, παντρεύτηκε τον Λουδοβίκο ΙΗ΄ της Γαλλίας το 1771. Δεν είχαν παιδιά.
Μαρία Θηρεσία 1756-1805, παντρεύτηκε το 1773 τον Κάρολο (Ι΄), τότε κόμη του Αρτουά, αδελφό του Λουδοβίκου ΙΗ΄. Είχε παιδιά.
Μαρία Άννα 1757-1824, παντρεύτηκε τον πρίγκιπα Βενέδικτο του Οίκου της Σαβοΐας, Δούκα του Σαμπλαί, το 1775. Δεν είχαν παιδιά.
Βίκτωρ Εμμανουήλ Α΄ 1759-1824, βασιλιάς της Σαρδηνίας. Νυμφεύτηκε τη Μαρία Θηρεσία των Αψβούργων-Λωρραίνης, αρχιδούκισσα της Αυστρίας-Έστε, το 1789. Είχαν παιδιά.
Μαρία Χριστίνα Φερδινάνδη 1760-1768.
Μαυρίκιος Ιωσήφ 1762-1799, πέθανε άγαμος από ελονοσία.[17]
Μαρία Καρολίνα 1764-1782, παντρεύτηκε το 1781 τον Αντώνιο των Βέττιν τότε διάδοχο πρίγκιπα της Σαξονίας. Δεν έκαναν παιδιά.
Κάρολος Φήλιξ 1765-1831, βασιλιάς της Σαρδηνίας. Νυμφεύτηκε την πριγκίπισσα Μαρία Χριστίνα της Νάπολης και της Σικελίας το 1807, χωρίς παιδιά.
Ιωσήφ Βενέδικτος 1766-1802, πέθανε άγαμος από ελονοσία.[18]
Η Μαρία Αντωνία το 1750.
Πορτραίτο της Μαρίας Αντωνίας Φερδινάνδης από άγνωστο καλλιτέχνη.
Η Μαρία Αντωνία με δυο από τα παιδιά της.
Πολυμέσα σχετικά με το θέμα Maria Antonia of Spain στο Wikimedia Commons
↑ 1,0 1,1 1,2 Darryl Roger Lundy: (Αγγλικά) The Peerage. p11446.htm#i114457. Ανακτήθηκε στις 9  Οκτωβρίου 2017.
↑ 2,0 2,1 2,2 «Diccionario biográfico español» (Ισπανικά) Real Academia de la Historia. 2011. 16829/maria-antonia-fernanda-de-borbon. Ανακτήθηκε στις 9  Οκτωβρίου 2017.
↑ p11446.htm#i114457. Ανακτήθηκε στις 7  Αυγούστου 2020.
↑ 4,0 4,1 4,2 4,3 Darryl Roger Lundy: (Αγγλικά) The Peerage.
↑ Morselli. Mario: Amedeo Avogadro, a scientific biography, Springer, 1984, p 6
↑ Armstrong. Edward: Elisabeth Farnese: The Termagant of Spain, 1892, p 256
↑ Kamen. Henry:Philip V of Spain. The King who Reigned Twice, Yale University Press, New Haven, 2001, p 191
↑ van de Pas, Leo. "Maria Antonietta of Spain". Genealogics .org. Retrieved 2010-09-10.
↑ Armstrong. Edward: Elisabeth Farnese: The Termagant of Spain, 1892, p 343
↑ Rozoir, Charles du:Le dauphin, fils de Louis XV et père de Louis XVI et de Louis XVIII, 1815, p 56
↑ Nichols. John: Gentleman's magazine and historical chronicle, Volume 20, E. Cave, 1750, p 236
↑ Coxe, William: Memoirs of the kings of Spain of the House of Bourbon, Longman, Hurst, Rees, Orme, and Brown, 1815, p 72
↑ Campbell. John: The present state of Europe, London, 1761, p 341
↑ Artemont. Louis Leopold d' :A sister of Louis XVI, Marie Clotilde of France, Queen of Sardinia (1759–1802), 1911, p 111
↑ Artemont. Louis Leopold d' :A sister of Louis XVI, Marie Clotilde of France, Queen of Sardinia (1759–1802), 1911, p 190
↑ Bertolotti. Davide:Istoria della R. Casa di Savoia, Antonio Fontana, 1830, p 289
↑ "Savoia". Retrieved 2010-08-26.
↑ "Savoia". Retrieved 2010-08-26.
Στο λήμμα αυτό έχει ενσωματωθεί κείμενο από το λήμμα Maria Antonia Ferdinanda of Spain της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).